"En rigtig god weekend" Returbilletten til 1. division ER det erklærede mål for Roskilde, understregede teamskipper Hans Tønder, der uddybede team'ets præstation: "Vi havde bare en god weekend med godt glid hele tiden. Jeg synes, vi fandt vindspringene rigtigt godt og kom godt igennem de meget skiftende tryk på fjorden, og så havde vi god boathandling."
Brejning "Crabs" sluttede som toer ved stævnet - måske hjulpet lidt af lokalkendskabet til de omskiftelige forhold på Vejle Fjord, der ligger omgivet af højdedrag til begge sider.
Tredjepladsen endte hos Struer "Ducks", som dermed fik oprejsning fra en mindre prangende 16. plads ved hjemmestævnet i første ligarunde.
København "Cool Cats" følger efter med side om side med Helsingør Sejlklub, mens Brejning "Crabs" og Svendborg "Superheroes" besætter fjerde- og femtepladsen, der også giver oprykning til 1. division. 2. division sejler næste gang i Aarhus den 2.-3. september.